Vil du bygge fremtidens organisasjoner med den nyeste teknologien?

Vi leter etter deg som blir litt ekstra gira når du får jobbe med maskinlæring, stordata, kunstig intelligens, RPA eller skytjenester. I dine øyne er det et hav av muligheter for effektivisering, og det er kun kreativiteten som setter grenser for hva som er mulig.

**Hvem er vi?**

Vi er en god konsulentgjeng som elsker å bringe verdier til kundene våre, gjennom å tilrettelegge for gode digitale løsninger. Vi får bryne oss på mange ulike problemstillinger og bransjer – samtidig som vi har støtte og kan dele kunnskap og erfaringer med hverandre. At hver arbeidsdag er forskjellig, er ikke en klisje, men en takknemlig sannhet. Det gjør oss til engasjerte og lojale konsulenter, med både profesjonalitet og godt humør. Det kommer våre kunder til gode.

**Hvordan blir arbeidsdagen din?**

Med dine analytiske egenskaper og gode samarbeidsevner, skal du sørge for at vi alltid leverer den nyeste teknologien som løser kundens behov. Noen ganger jobber du i team med flere konsulenter, andre ganger jobber du selvstendig. Felles for alle prosjektene dine er at du skal snuse fram og identifisere den nyeste teknologien som bygger fremtidens organisasjoner, og sørge for at vi ligger helt i front til enhver tid.

**Hvem er du?**

Kanskje er du økonom, ingeniør eller har annen IT eller samfunnsøkonomisk utdannelse? Uansett, du er interessert i å jobbe med en eller flere av følgende: Maskinlæring, stordata, kunstig intelligens, RPA eller skytjenester. Og du vet veldig godt hvordan de kan tas i bruk for å forenkle kundens arbeidsprosesser og sikre høyere kvalitet.

**Hvem er våre kunder?**

Våre kunder finner du i nesten alle størrelser og bransjer, både i privat og offentlig sektor. De har et ønske om å ta i bruk ny teknologi for å gi en høyere verdi på bunnlinja, enklere organisering av de ansattes arbeidsdag eller for å gi et bedre tilbud til sine kunder/innbyggere. Eller gjerne alle tre på en gang.

**Faglige kvalifikasjoner:**

* Du har god kjennskap til relevante metoder, standarder og sertifiseringer
* Du brenner for ny teknologi og hvordan teknologien kan forenkle og effektivisere

**Personlige egenskaper:**

* Du har meget gode analytiske egenskaper, og plettfri skriftlig og muntlig fremstillingsevne
* Du har gode samarbeidsevner, er løsningsorientert og fleksibel
* Med initiativ og gjennomføringskraft kan du forankre og drive frem endringer
* Du motiveres av fornøyde kunder og av å spille på vinnerlaget vårt

**Vivento tilbyr:**

* Et herlig, sosialt og faglig sterkt miljø med 50 andre dyktige konsulenter
* Utviklende, engasjerende og utfordrende oppdrag hos store offentlige virksomheter
* Faglig utvikling gjennom kurs, sertifiseringer og konferanser
* Konkurransedyktig lønn + bonus som gir deg eierskap til egen inntjening
* Meget gode pensjons- og forsikringsordninger